Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET เช้านี้ …
1 ส.ค. 2561

MARKET MONITOR
สรุปภาพตลาดในช่วงเช้า: ดัชนี SET เช้านี้กลับมารีบาวด์แรง หลังพักตัววานนี้ ก่อนจะปิดครึ่งวันเช้าที่ระดับดัชนี 1,715.71 จุด ปรับตัวเพิ่มขึ้น 13.92 จุด ด้วยมูลค่าซื้อขายราว 2.84 หมื่นล้านบาท โดยมีแรงซื้อหนุนจากกลุ่มพลังงาน (ENERG) กลุ่มธนาคาร(BANK) ตามลำดับ
มุมมองตลาดช่วงบ่าย: กราฟรายวัน ดัชนีสามารถเบรกทะลุแนวต้านแรกที่ 1,715 จุดเช้านี้ อย่างไรก็ดี จากการที่ดัชนี SET ปรับขึ้นมามากกว่า 130 จุด (Low to High) จึงมองเสี่ยงต่อการเจอแรงขายทำกำไร ประกอบกับพบสัญญาณ Overbought จาก Modified Stochastic โดยค่า %K เริ่มชะลอตัวและโค้งลงเข้าหาค่า %D ฉะนั้นเรายังคงมุมมองเดิม คือ ระวังแรงขายแนวต้าน โดย SET มีแนวต้านถัดไปที่ 1,725 จุด
กลยุทธ์ในช่วงบ่าย: นักเก็งกำไร ให้ทยอย Take Profit เมื่อดัชนีเข้าใกล้แนวต้าน 1,725 จุด หรือขยับ Trailing Stop เมื่อปิดหลุด 1,706 จุด(เส้น EMA200 วัน)
Point of View
มอง Head and Shoulder กลับหัว!
ลุ้น INTUCH แกว่งไปต่อ ด้วยรูปแบบราคาแบบ Inverted Head &amp; Shoulder กราฟรายวัน เครื่องมือ RSI ชี้โมเมนตัมหนุนการปรับตัวของราคา โดยปรับเพิ่มขึ้นต่อเนื่อง โดยมากกว่าระดับ 60% ทั้งราคาล่าสุดยังกลับมายืนเหนือเส้น EMA 200 วัน ดังนั้น เรามองบวกต่อ INTUCH คาดหวังราคาแกว่งหา Target ตาม Price Pattern ที่ 58.75 บ. อย่างไรก็ดี กรณีพลิกผันตั้ง Stop Loss ที่ 54.50 บ.